El públic va ovacionar l'orquestra, cors i solistes en el segon concert del Sagunt in Excelsis
08 d’abril 2019

![](/media/kwqbxv1k/74_c_foto-1.jpg)  

El diumenge 7 d'abril, va tindre lloc, amb gran rebuda, el segon concert del XV cicle de música sacra Sagunt in Excelsis. L'actuació titulada _La Roxelane_ va estar a càrrec de la Societat Musical Lira Saguntina a l'Auditori Joaquín Rodrigo de Sagunt. Es tracta d'un concert organitzat per la delegació de Cultura de l'Ajuntament de Sagunt davall la batuta del director Pere Molina-González. 

  

El concert del XV cicle de música sacra, que va omplir l'auditori, va ser ovacionat pel públic. Va ser interpretat per la Coral i l'Orquestra Lira Saguntina, la Coral Vicente Martín i Soler i el cor de la Societat Musical Sant Blas de Teresa de Cofrents (València). Com a solistes, amb l'acordió, José Piqueras i amb l'oboé, Joan Tarazona.

  

El programa del concert es va dividir en dos parts. En la primera part l'orquestra va interpretar la Simfonia en Do M núm. 63 Hoboken I/63 _La Roxelane_ (1781) de Joseph Haydn (Rohrau, 1732-Viena, 1809). En la segona part, l'orquestra, les corals i solistes van interpretar una Missa estructurada pel _Kyrie, Gloria, Credo, Sanctus, Benedictus_ i _Agnus Dei_. Va assistir al concert l'alcalde de Sagunt, Quico Fernández; el regidor de Cultura, José Manuel Tarazona i altres autoritats.

  

Sagunt in Excelsis oferix, en diferents espais religiosos de la ciutat de Sagunt, un conjunt de manifestacions musicals d'alt nivell, amb la participació de notables intèrprets. Es vol oferir un complement cultural que, partint de l'espiritualitat religiosa, base de la celebració, oferisca un ampli ventall de programes i intèrprets musicals de reconegut prestigi. Tot això inscrit en el context que suposa la celebració de la Setmana Santa Saguntina, Festa d'Interés Turístic Nacional.

  

El cicle de música sacra s'inscriu en l'àmbit de la projecció de la ciutat de Sagunt, a través del seu patrimoni, entés en el sentit ampli del terme que integra el patrimoni arquitectònic, el documental, el paisatgístic i el conjunt de festes i tradicions pròpies d'un espai de convivència.

![](/media/1gnhhvc0/74_c_foto-2.jpg)  
![](/media/mvqbahvj/74_c_foto-3.jpg)​  

​​

*   [](http://www.facebook.com/sharer.php?u=https://aytosagunto.es/va/actualitat/el-public-va-ovacionar-l-orquestra-cors-i-solistes-en-el-segon-concert-del-sagunt-in-excelsis/ "Facebook")
*   [](http://twitter.com/share?url=https://aytosagunto.es/va/actualitat/el-public-va-ovacionar-l-orquestra-cors-i-solistes-en-el-segon-concert-del-sagunt-in-excelsis/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-public-va-ovacionar-l-orquestra-cors-i-solistes-en-el-segon-concert-del-sagunt-in-excelsis/ "Linked In")
*   [](mailto:?body=https://aytosagunto.es/va/actualitat/el-public-va-ovacionar-l-orquestra-cors-i-solistes-en-el-segon-concert-del-sagunt-in-excelsis/)